થોડા દિવસોમાં પેલી નોકરીનો જવાબ આવ્યો. હું લેખિત પરીક્ષા માટે તો પાસ થઈ ગયો હતો હવે ઇન્ટરવ્યુ માટે જવાનું હતું. ઇન્ટરવ્યુમાં અમે છેલ્લા ચાર પ્રતિસ્પર્ધી પસંદ કરાયા હતા જેમાંથી કોઈ ત્રણની પસંદગી કરવાની હતી. મને થયું કે આ વખતે તો મારી નોકરી પાકી પણ હવે મુખ્ય વાત કે અમારા ચારેય પ્રતિસ્પર્ધીમાં કોઈ સામ્યતા ન હતી. પહેલો પ્રતિસ્પર્ધી – જેમના પિતા રાજકારણમાં હતા, બીજો પ્રતિસ્પર્ધી – જેને શારીરિક વિકલાંગતા હતી, ત્રીજો પ્રતિસ્પર્ધી – જેમનો એક અનામત વર્ગમાં સમાવેશ થતો હતો અને ચોથો હું એટલે કે એક સામાન્ય માણસ. આ ત્રણેયમાની કોઈ એક ખાસિયત પણ મારામાં ન હતી. છતાં હકારાત્મક વિચારો સાથે હું એ કેબીનમાં પ્રવેશ્યો. નોકરીમાં પૂછાતા પ્રશ્નોમાં કોઈ એ એમ ના પૂછ્યું કે તમે કોણ ? શું કરો છો ? તમારી યોગ્યતા ? પણ પુછાયા તો માત્ર આવા જ પ્રશ્નો પિતાજી શું કરે છે? ક્યાં બેકગ્રાઉન્ડમાંથી આવો છો ? વગેરે વગેરે.. પછી શું ? પહેલાને સત્તાધિશના પુત્ર તરીકે…બીજાને વિકલાંગ સહાય યોજના હેઠળ અને ત્રીજાને અનામતના અધિકારો હેઠળ આ ત્રણેયને નોકરી મળી ગઈ અને હું ખાલી હાથ પાછો ફર્યો.